Αρχές σεπτεμβρίου 2019, επισκεφτήκαμε τη Μήλο, με το σύζυγό μου και ένα φίλο μας που φιλοξενούσαμε από το Τόκυο. Το καλαίσθητο σπίτι του Κώστα, σε τρία επίπεδα/χώρους, με μια μεγάλη αυλή/βεράντα στο ισόγειο, βρίσκεται σε απόσταση 10'-15' περπάτημα, από το κέντρο/λιμάνι, μια πολύ ευχάριστη και γραφική παραθαλάσσια διαδρομή. Ο Κώστας, έχει δώσει ιδιαίτερη προσοχή στην άνεση των φιλοξενούμενων στο σπίτι, προσφέροντας κάθε δυνατή παροχή, ώστε να μη σου λείπει τίποτα. Οι ξύλινες οροφές του σπιτιού και οι δύο επίσης ξύλινες σκάλες, ζεσταίνουν το χώρο.
Η Μήλος είναι πανέμορφη, η κρουαζιέρα του νησιού, που εμείς πραγματοποιήσαμε, με τον captain Γιάγκο, φανταστική, τα ψαρικά και τα θαλασσινά του νησιού, πεντανόστιμα, τα τοπικά γλυκά και λαχανικά επίσης και οι κάτοικοι της Μήλου, φιλόξενοι, ζεστοί και χαμογελαστοί, χαρίζοντάς μου την αίσθηση της περηφάνιας, ιδιαίτερα, λόγω της επίσκεψης του Ιάπωνα φίλου μας, για πρώτη φορά στην Ελλάδα.
Ο φίλος μας, εντυπωσιάστηκε από την ομορφιά του νησιού, τη θάλασσα και τις παραλίες που επισκεφτήκαμε, το φαγητό και τους φιλόξενους κατοίκους και θα επισκεφτεί και πάλι, το νησί, μαζί με την οικογένειά του. Ευχαριστούμε πολύ εμμυ δέδε-nagata